Død ulv var forgiftet
Ifølge obduksjonsrapporten inneholdt ulven spor av etylenglykol, som blant annet er å finne i frostvæske. Kjøttbiter som ble funnet i samme område (Åsnes-Finnskog) i desember 2018, inneholdt samme stoff. – Det er lagt ut for å ta livet av ulv, mener vi, sier Einar Gauslaa Bergem, politifullmektig ved Avsnitt for økonomi og miljøkriminalitet i Innlandet politidistrikt, til VG. Innlandet politidistrikt opplyser at de har flere erfaringer med at personer legger ut giftig åte i skogen, og ber folk om å melde fra hvis man kommer over «mistenkelige funn eller aktivitet som kan knyttes til dette». les ogsåPolitiet anser dette som alvorlig miljøkriminalitet. – Hva slags skadeomfang kan dette få – også for andre dyr enn ulv? – Typisk jakthunder, som man har med langt inn i skogen, er utsatt. Det kan medføre organsvikt og store lidelser, og det rammer helt tilfeldig. Derfor ser vi alvorlig på dette, sier Bergem. Politiet har ingen mistenkte i saken, og ber om tips.
En ulv som ble funnet død i Åsnes i Hedmark i mai, var forgiftet.